سوریه تورکمن مجلیسی باشقانی دکتر امین بوزاوغلان، "رژیم، پ.ی.د و داعش طرفین‌دن ایشغال ائدیلن 250دن چوخ یئرلشیم بیریمینده 800 مین تورکمن اسیر دورومدا" دئدی.
فیرات قالخانی عملیاتی ایله 70 تورکمن کند و قصبه‌سی‌نین اؤزگورلویونه قوووشدوغونو بیلدیرن بوزاوغلان، تورکمن‌لرین سوریه‌ده‌کی ساواشین ان بؤیوک ضرر چکنلریندن‌ اولدوغونو ایفاده ائده‌رک بو بیلگی‌لری وئردی:
گونئیده تورکلوک اونودولدو
"تورکمن بؤلگه‌لری‌نین یوزده 65ی ایشغال آلتیندا. تورکمن‌لر لازقیه، دمشق، حماه، حمصدا اسد و متفقی شیعه‌لر، رقه و حلبین قوزئیینده ایسه پ.ی.د ایله داعشین سالدیری‌لاری آلتیندا یاشاماغا مجبور ائدیلدی.
حافظ اسدین حاکمیتده اولدوغو 1969.جی ایلدن بری تورکمن‌لره  سیستماتیک آسیمیلاسیون تطبیق اولوندو. بابا اسد، عثمانلینی ایشغالچی گؤسترن بیر تدریس سیستمی اویقولادی.
تورکجه دانیشماق جزالاندیریلما سببی ایدی. توپلومدا تورکمن‌لره هئچ شانس تانینمادی. بو تضییق‌لر سببیله سوریه تورکمن‌لری‌نین یوزده 25‌دن چوخو اؤنجه دیل‌لرینی، سونرا دا ائتنیک عایدیتلرینی اونودا‌راق عربلشدی‌لر.
سرحده یاخین نقطه‌لرده دیل و اتنیک فرقینده‌لیک چوخ جدی بیر ضرر گؤرمه‌دی آنجاق حماه، حمص، دمشق و رقه کیمی داها ایچ بؤلگه‌ده قالان یئرلرده آسیمیلاسیون نیسبتی چوخ یوکسک."
ایندییه دک 30 مین شهید وئردیک
"2011دن سونرا ایسه اوغول اسد بیرباشا قیرغینا گیریشدی. ایچ ساواشدا وئردیگیمیز شهید ساییسی 30 مین اولدو و هله ده شهید وئرمه‌یه داوام ائدیریک. 30 مین شهیدین بؤیوک اکثریتی اسدین بوشقا بومبا‌لاری ایله وورولان وطنداش‌لاردان عبارت‌دیر.
آنجاق داعش و پ‌کاکا-پ.ی.د سالدیریلاری ایله ایتیردیگیمیز تورکمن ساییسی دا آز دئییل. ساواش اؤنجه‌سی 2،5 میلیونا یاخین اولان تورکمن اها‌لی‌نین 700 مینی تورکیه‌یه کؤچ ائتدی. 800 مینی ایسه اسارت آلتیندا یاشام ساواشی وئریر".
یئنی شفق
